Í góðveðrinum í dag eru tey fyrstu húskini við at flyta inn, og finna seg til rættis í teirra nýggju íbúðum á Heimasta Horni í Tórshavn. Hetta er fyrstu ferð at vit kunnu lata okkara limum nýggjar, nýmótans íbúðir í høvuðsstaðarøkinum, og tað fegnast vit um. Flestu leigararnir fingu lyklarnar til íbúðirnar í gjár, meðan onnur fingu teir í dag. Nøkur fá húski flyta inn 1. juni, tí tey fingu tilboði um íbúð í apríl mánað, meðan tey, ið flyta inn í dag, fingu tilboðini í mars mánað. Íbúðirnar eru bjóðaðar út eftir vanliga bíðilistanum hjá Bústøðum, og seinasti leigarin var omanfyri nummar 300 á bíðilistanum fyri allar Føroyar. Íbúðarhúsini vórðu keypt frá Bank Nordik í februar mánað, og síðani hevur verið arbeitt av øllum alvi fyri at fáa tær 24 íbúðirnar klárar til innflyting. Vit ynskja øllum leigarunum til lukku við íbúðunum, og ynskja teimum alt tað besta!